text: Fyrrverandi HB-venjarin fer ikki niður aftur í næstbestu donsku deildina. IFK Göteborg hevur í dag kunngjørt Jens Berthel Askou sum nýggjan høvuðsvenjara.
text: #000002
text: Í 2020 kom Jens Berthel Askou til HB og var á sín hátt við til at flyta føroyskan fótbólt, saman við fysiska venjaranum Sebastian Dam og týska hjálparvenjaranum Kevin Schindler. Danski venjarin hevði ein kontantan stíl, og HB vann greipuna fyri fyrstu ferð í 16 ár.Ein mánað eftir steypafinaluna var greitt, at Berthel ikki fór at halda fram í HB. AC Horsens vildi hava fatur á honum, og har hevur nú 40-ára gamli venjarin verið síðani.Horsens, við Halli Hanssyni í hópinum, lá til niðurflyting, tá Jens Berthel Askou tók við í 2021, og liðið flutti eisini niður. Berthel fekk tók tó jútska felagið upp í Superliguni aftur. Byrjanin upp á kappingarárið var eisini góð, men so líðandi er Horsens fánað, og javnleikur á seinasta degi móti Lyngby var ikki nóg mikið til at bjarga lívinum.Les eisini: Lyngby bjargaði sær lívinumÚrslitini seinastu tíðini hava tó ikki hildið øðrum feløgum frá at hyggja nærri eftir danska venjaranum, og fyrrapartin kunngjørdi IFK Göteborg, at Jens Berthel Askou skiftir til Svøríkis. Partarnir hava gjørt ein sáttmála, ið er galdandi í trý og eitt hálvt ár, og svenska stórfelagið keypir Berthel leysan frá AC Horsens.IFK Göteborg hevur vunnið svenska meistaraheiti 18 ferðir - seinast í 2007 - og bert Malmö FF hevur vunnið fleiri ferðir. Felagið úr næststørsta svenska býnum hevur evunnið steypakappingina átta ferðir - seinast í 2020 - og stóð seg ógvuliga væl í evropeiskum kappingum í áttatiárunum og fyrst í nítiárunum. IFK Göteborg vann UEFA Cup tvær ferðir, og kom fleiri ferðir langt í Champions League/Europa Cup fyri meistaralið.Í løtuni stendur tó einki til hjá stolta felagnum. IFK Göteborg hevur bert 7 stig fyri ellivu dystir og liggur í botnstríðnum - nummar 14 av 16 liðum. Venjarin hevur fingið sekkin, og nú skal Jens Berthel Askou royna at stýra skútuni rætta vegin.
text: #000004